মেয়োনিজ
মেয়োনিজ (ইউকে: /ˌmeɪəˈneɪz/; ইউএস: /ˈmeɪəˌneɪz, ˈmæˌneɪz/), কথোপকথনে "মায়ো" হিসাবে উল্লেখ করা হয়, এক প্রকার ঘন, শীতল এবং ক্রিমযুক্ত সস, যা সাধারণত স্যান্ডউইচ, হ্যামবার্গার, সালাদ এবং ফ্রেঞ্চ ফ্রাইয়ে ব্যবহৃত হয়। এছাড়া মেয়োনেজ অন্যান্য আরও বিভিন্ন সসের প্রধান উপাদান, যেমন টার্টার সস, ফ্রাই সস, রিমুলাড, সালসা গল্ফ এবং রুইল। মেয়োনিজ হল তেল, ডিমের কুসুম এবং ভিনেগার বা লেবুর রস একটি মিশ্রণ, যাতে অতিরিক্ত স্বাদের জন্য বিভিন্ন ফ্লেভারও যুক্ত করা হয়। এটির রঙ সাধারণত সাদা বা ফ্যাকাশে হলুদ হয়ে থাকে, এবং এর গঠন হালকা ক্রিম থেকে ঘন জেল পর্যন্ত হয়ে থাকে। যারা ডিমের অ্যালার্জির কারণে মুরগির ডিম এড়িয়ে চলেন, খাদ্যতালিকায় কোলেস্টেরল সীমিত করতে বা নিরামিষাশী হওয়ার কারণে তাদের জন্য বাণিজ্যিক মেয়োনিজের ডিমহীন সংস্করণও তৈরি করা হয়।